У 50-х гг. CC ст. спявак перыядычна выступаў на радыё і прымаў удзел у канцэртах, выконваў народныя беларускія песні, песні чэшскіх, славацкіх, украінскіх і расійскіх кампазітараў. Калі ў Прагу сталі даходзіць творы савецкіх кампазітараў, спявак стаў падбіраць усё, што падыходзіла яму па голасе, многія з гэтых твораў прагучалі ў Празе ўпершыню менавіта ў ягоным выкананні. Зарабляў прыватнымі ўрокамі вакалу, меў шмат вучняў, якія сталі ў Чэхаславакіі папулярызатарамі беларускай песні, прадаўжальнікамі Забэйдавай справы.